അന്സി കബീറിന്റെ മൃതദേഹം സംസ്കരിച്ചു മകളെ അവസാനമായി കാണാനാവാതെ മാതാവ് റസിയ ആശുപത്രിയില് തിരുവനന്തപുരം: കൊച്ചിയില് വാഹന അപകടത്തില് മരിച്ച മുന് മിസ് കേരള അന്സി കബീറിന്്റെ മൃതദേഹം ആറ്റിങ്ങല് ആലംങ്കോട് ജുമാ മസ്ജിദ്ദില് കബറിസ്ഥാനില് സംസ്കരിച്ചു. ഇന്ന് രാവിലെ കൊച്ചിയില് നിന്നും ആലംങ്കോട്ടെ വീട്ടിലെത്തിച്ച മൃതദേഹത്തില് നാട്ടുകാരും സുഹൃത്തുക്കളും ഉള്പ്പെടെ നിരവധിപ്പേര് അന്ത്യാജ്ഞലി അര്പ്പിച്ചു. കൊച്ചിയില് നിന്നും മകളുടെ മൃതദേഹം വീട്ടില് എത്തിച്ച ശേഷമാണ് അച്ഛന് കബീര് ഖത്തറില് നിന്നും എത്തിയത്. ഏകമകളുടെ മൃതദേഹം കണ്ട് തകര്ന്ന കബീറിനെ ആശ്വാസിപ്പിക്കാന് ആര്ക്കും സാധിച്ചില്ല. മകളുടെ പെട്ടെന്നുള്ള വേര്പാട് താങ്ങനാകാതെ ആതമഹത്യക്ക് ശ്രമിച്ച അമ്മ റസിയക്ക് പക്ഷേ മകളെ അവസാനമായി കാണാനായില്ല. സ്വകാര്യ ആശുപത്രിയില് നിരീക്ഷണത്തില് തുടരുകയാണ് റസിയ ഇപ്പോഴും. നാട്ടുകാരും സുഹൃത്തുക്കളും അന്സിയ്ക്ക് അന്ത്യാജ്ഞലി അര്പ്പിച്ചു. പിന്നീട് സംസ്കാരത്തിനായി ആലങ്കോട് ജുമാമസ്ജിദ് കബറിസ്ഥാനിലേക്ക് മൃതേദഹം കൊണ്ടുപോയി. ടെക്നോപാര്ക്കിലെ ഇന്ഫോസിസില് ജീവനക്കാരിയായിരുന്ന അന്സി കഴിഞ്ഞ ആഴ്ചയാണ് പാലക്കോണത്തെ വീട്ടില് അവസാനമായി എത്തിയത്. വര്ഷങ്ങളായി മോഡലിംഗ് രംഗത്ത് സജീവമാണ് തിരുവനന്തപുരം സ്വദേശിനിയായ അന്സിയും തൃശ്ശൂര് സ്വദേശിനിയായ അഞ്ജനയും. അന്സിക്കൊപ്പം നിരവധി സമ്മാനങ്ങള് നേടിയിട്ടുണ്ട് ആയുര്വേദ ഡോക്ടര്കൂടിയായ അഞ്ജന. 2019ലെ മിസ് കേരള മത്സരത്തില് അന്സി ഒന്നാം സ്ഥാനവും അഞജന രണ്ടാം സ്ഥാനവും നേടി. 2021ലെ മിസ് സൗത്ത് ഇന്ത്യ ആയും അന്സി തെരഞ്ഞെടുക്കപ്പെട്ടിരുന്നു. ഇന്നലെ പുലര്ച്ചെ ഒരു മണിയോടെ ഫോര്ട്ട് കൊച്ചിയിലെ ഒരു പരിപാടിയില് പങ്കെടുത്ത് മടങ്ങുന്നതിനിടെ എറണാകുളം ബൈപ്പാസില് വൈറ്റിലയ്ക്ക് അടുത്താണ് അന്സിയും സുഹൃത്ത് അഞ്ജനയും സഞ്ചരിച്ചിരുന്ന കാര് അപകടത്തില്പ്പെട്ടത്. അപകടത്തില്പെട്ടവര് സഞ്ചരിച്ച കാര് മുന്നില് പോകുകയായിരുന്ന ബൈക്കില് തട്ടി നിയന്ത്രണം വിട്ട് തലകീഴായിമറിഞ്ഞ് മരത്തില് ഇടിച്ച് തകരുകയായിരുന്നു. അപകടത്തില് കാര് പൂര്ണ്ണമായി തകര്ന്നു പോയി. അപകട സ്ഥലത്ത് വെച്ച് തന്നെ അന്സി കബീറും, അഞ്ജന ഷാജനും മരിച്ചു. കാറിലുണ്ടായിരുന്ന മുഹമ്മദ് ആഷിഖ്, അബ്ദുള് റഹ്മാന് എന്നിവരെ ഉടന് ആശുപത്രിയിലേക്ക് മാറ്റിയിരുന്നു. ഇതില് ആഷിഖ് ഗുരുതരാവസ്ഥയില് ചികിത്സയില് തുടരുകയാണ്. തിരുവനന്തപുരം ആലങ്കോട് അബ്ദുള് കബീര് റസീന ബിവി ദമ്ബതികളുടെ ഏക മകളാണ് അന്സി. തൃശ്ശൂര് ആളൂരിലെ എ കെ ഷാജന്റെ മകളാണ് അഞ്ജന.